# 

ΕΛΛΗΝΙΚΗ ΔΗΜΟΚΡΑΤΙΑ Αριθμός Απόφασης**: 13/2020**

NOMΟΣ ΑΤΤΙΚΗΣ

**ΔΗΜΟΣ ΠΕΝΤΕΛΗΣ**

**Α Π Ο Σ Π Α Σ Μ Α**

Από τα πρακτικά της **2ης /21-2-2020** τακτικής συνεδρίασης

της **Επιτροπής Ποιότητας Ζωής του Δήμου Πεντέλης.**

**ΠΕΡΙΛΗΨΗ**

**Εισήγηση προς το Δημοτικό Συμβούλιο για τη κοπή συστοιχίας δένδρων (Κυπαρίσσια) στο**

**πεζοδρόμιο της οδού Τσαγκάρη 6 στη Κοινότητα Μελισσίων.** (Εισήγηση Δ/νσης Υποδομών

Διοικητικής Υποστήριξης Καθαριότητας και πρασίνου.)

Στο Δημοτικό Κατάστημα του Δήμου Πεντέλης, σήμερα 21 Φεβρουαρίου του έτους 2020 ημέρα Παρασκευή και ώρα 13:30΄ π.μ., συνήλθε σε τακτική συνεδρίαση, η Επιτροπή Ποιότητας Ζωής του Δήμου Πεντέλης, ύστερα από την υπ’ αριθμ. πρωτ. 3182/17-2-2020 έγγραφη πρόσκληση της Προέδρου αυτής, Δημάρχου κ. Κεχαγιά Δήμητρα, που επιδόθηκε σε καθέναν από τους συμβούλους, σύμφωνα με τις διατάξεις του άρθρου 75 του Ν.3852/2010 όπως αντικαταστάθηκε με το άρθρο 77 του Ν.4555/2018.

Διαπιστώθηκε απαρτία, καθώς από το σύνολο εννέα (9) μελών, ήταν παρόντα συνολικά πέντε(5) μέλη από τα οποία τέσσερα (4) είναι τακτικά μέλη και ένα (1) είναι αναπληρωματικό μέλος, ήτοι:

|  |  |
| --- | --- |
| **Π Α Ρ Ο Ν Τ Ε Σ :** | **Α Π Ο Ν Τ Ε Σ :**  **(Αν και προσκλήθηκαν νόμιμα)** |
| 1. ΚΕΧΑΓΙΑ ΔΗΜΗΤΡΑ, Δήμαρχος, Πρόεδρος | 1.ΜΠΟΥΣΟΥΛΑ -ΧΑΝΟΥ ΑΡΧΟΝΤΙΑ (Αντιδήμαρχος) |
| 1. ΚΟΣΜΟΠΟΥΛΟΥ ΑΝΑΣΤΑΣΙΑ Αντιπρόεδρος | 2.ΑΡΓΥΡΗ ΑΡΤΕΜΙΣ Τακτικό Μέλος |
| 1. ΗΛΙΟΠΟΥΛΟΣ ΠΑΝΑΓΙΩΤΗΣ Τακτικό Μέλος | 3.ΖΩΗΣ ΙΩΑΝΝΗΣ Τακτικό Μέλος |
| 1. ΦΡΕΜΕΝΤΙΤΗΣ ΣΠΥΡΙΔΩΝ Τακτικό Μέλος | 4.ΜΟΥΑΜΕΛΕΤΖΗΣ ΓΕΩΡΓΙΟΣ Τακτικό Μέλος |
| 5. ΜΑΡΚΑΝΤΩΝΗ ΦΩΤΕΙΝΗ Αναπληρωματικό Μέλος | 5.ΚΑΛΛΙΑΝΙΩΤΗΣ ΚΩΝΣΤΑΝΤΙΝΟΣ Τακτικό Μέλος |
|  |  |

**Το αναπληρωματικό μέλος κα Μαρκαντώνη Φωτεινή αναπληρώνει το απόν τακτικό μέλος κ. Αργύρη Άρτεμις.**

Παρόν: Ο Προϊστάμενος Δ/νσης Υποδομών Διοικητικής Υποστήριξης Καθαριότητας και Πρασίνου κ. Χριστίδης Αναστάσιος.

**Παρόντες Πρόεδροι Κοινοτήτων**:

**Κοινότητα Πεντέλης**: Σουτάδη –Καπράλου Χρυσούλα

**Απόντες Πρόεδροι Κοινοτήτων (Αν και νόμιμα προσκλήθηκαν)**

**Κοινότητα Μελισσίων** : Δροσάτος Νικόλαος

**Κοινότητα Ν. Πεντέλης** : Μιχελακάκης Εμμανουήλ

Tα πρακτικά της συνεδρίασης τηρήθηκαν από την υπάλληλο του Δήμου κ. Εγγλεζοπούλου Αναστασία.

**Η Δήμαρχος και Πρόεδρος της Επιτροπής Ποιότητας Ζωής εισηγούμενη το 6ο θέμα της ημερήσιας διάταξης,** έθεσε υπόψη των μελώντην υπ’ αριθμ. πρωτ**.** 2436/5.2.2020 εισήγηση-αυτοψία της Δ/νσης Υποδομών, Διοικητικής Υποστήριξης, Καθαριότητας και Πρασίνου που υπογράφεται από τον προϊστάμενο Διεύθυνσης Υποδομών, Διοικητικής Υποστήριξης, Καθαριότητας και Πρασίνου, κ. Χριστίδη Αναστάσιο και έχει ως εξής :

**ΘΕΜΑ: Κοπή δένδρων.**

**Σχετ.:** Το υπ’ αριθ. 2436/5.2.2020 αίτημα.

1.Σας γνωρίζουμε ότι, με το σχετικό ζητήθηκε η κοπή συστοιχίας δένδρων (κυπαρισσιών), στο πεζοδρόμιο της οδού **Τσαγκάρη 6,** στην Κοινότητα Μελισσίων, για την απρόσκοπτη πρόσβαση μηχανημάτων κατεδάφισης και απομάκρυνσης των υλικών κατεδάφισης της ιδιοκτησίας, λόγω επικείμενης κατεδάφισης ισόγειας κατοικίας και ανέγερσης νέας οικοδομής.

2.Από αυτοψία διαπιστώσαμε **την ανάγκη κοπής**, των πιο πάνω δένδρων.

3.Παρακαλούμε για τις δικές σας ενέργειες και την έκφραση γνώμης.

Ακολούθως ανέφερε ότι το συμβούλιο της κοινότητας Μελισσίων με την υπ’ αριθμ. 12/2020 απόφαση του εξέφρασε ομόφωνα την σύμφωνη γνώμη της κοπής της συστοιχίας δένδρων (κυπαρισσιών ) και κάλεσε τα μέλη της επιτροπής να αποφασίσουν σχετικά.

Τα μέλη της Επιτροπή Ποιότητας Ζωής, αφού άκουσαν την εισήγηση και την πρόταση της Δημάρχου & Προέδρου της επιτροπής,

Μετά από διαλογική συζήτηση που αναλυτικά καταγράφεται στο πρακτικό της συνεδρίασης και αφού έλαβε υπόψη:

⎯ Τις διατάξεις του Ν. 3463/2006 (ΦΕΚ 114/Α΄/2006)

⎯ Τις διατάξεις του Ν. 3852/2010 (ΦΕΚ 87/Α΄/2010).

⎯ Τις διατάξεις του Ν.4555/2018 (ΦΕΚ 133/Α/2018)

⎯ Τις διατάξεις του Ν.4623/2019 (ΦΕΚ 134/Α/2019)

⎯ Το υπ’ αριθ. πρωτ. 2436/5.2.2020 αίτημα.

⎯ Την από 10.1.2017 άδεια Οικοδομής.

⎯ Την υπ’ αριθ. πρωτ. 2522/6.2.2020 εισήγηση – αυτοψία της Διεύθυνσης Υποδομών, Διοικητικής Υποστήριξης, Καθαριότητας & Πρασίνου του Δήμου με τις επισυναπτόμενες φωτογραφίες.

⎯ Την υπ’ αριθ. 12/2020 απόφαση του Συμβουλίου Κοινότητας Μελισσίων.

**ΑΠΟΦΑΣΙΖΕΙ ΟΜΟΦΩΝΑ**

Εισηγείται στο Δημοτικό Συμβούλιο την  **κοπή** **συστοιχίας δένδρων (κυπαρισσιών)** στο πεζοδρόμιο της οδού **Τσαγκάρη 6** στη Κοινότητα Μελισσίων, για τους λόγους που αναφέρονται στο εισηγητικό του θέματος.

**Αυτή η απόφαση έλαβε αύξοντα αριθμό 13/2020**

Γι’ αυτό συντάχθηκε το παρόν πρακτικό και υπογράφεται ως κατωτέρω.

|  |  |
| --- | --- |
|  |  |
| Η Πρόεδρος | Τα Μέλη |
| Κεχαγιά Δήμητρα | 1. Κοσμοπούλου Αναστασία 2. Ηλιόπουλος Παναγιώτης 3. Φρεμεντίτης Σπυρίδων 4. Μαρκαντώνη Φωτεινή |
| Ακριβές Αντίγραφο  Η Δήμαρχος |  |
|  |  |
| Κεχαγιά Δήμητρα |  |